Ehdotus NEUVOSTON ASETUS muilla kuin asetuksessa (EY) N:o 1493/1999 säädetyillä viininvalmistusmenetelmillä mahdollisesti käsiteltyjen tiettyjen tuontiviinien sellaisenaan nautittavaksi tarjoamisen ja toimittamisen sallimisesta annetun asetuksen (EY) N:o 1037/2001 muuttamisesta

(Komission esittämä)

PERUSTELUT

Kolmansista maista peräisin olevia viinejä, joiden viininvalmistusmenetelmä ei ole sallittu yhteisön lainsäädännön mukaisesti, ei voida tarjota sellaisinaan nautittaviksi yhteisössä, jollei kyseessä ole neuvoston nimenomaisesti myöntämä poikkeus. Poikkeusmenettelystä säädetään viinin yhteisestä markkinajärjestelystä annetun asetuksen (EY) N:o 1493/1999 45 artiklan 2 kohdassa.

Asetuksen (EY) N:o 1493/1999 45 artiklan 1 kohdasta poiketen yhteisöön voidaan tarjota tai toimittaa sellaisenaan nautittavaksi Amerikan yhdysvalloissa korjatuista ja viiniytetyistä rypäleistä valmistettuja, CN-koodeihin 2204 10, 2204 21, 2204 29 ja 2204 30 10 kuuluvia tuotteita, joihin on valmistuksen tai varastoinnin yhteydessä voitu Amerikan yhdysvaltojen lainsäädännön mukaisesti soveltaa yhtä tai useampaa asetuksen (EY) N:o 1037/2001 liitteessä olevan 1 kohdan a ja b alakohdassa tarkoitettua viininvalmistusmenetelmää.

Tämä lupa on kuitenkin liitteessä olevan 1 kohdan b alakohdassa tarkoitettujen viininvalmistusmenetelmien käyttämisen osalta voimassa ainoastaan siihen asti, kun Amerikan yhdysvaltojen kanssa käytävien neuvottelujen tuloksena tehtävä erityisesti viininvalmistusmenetelmiä ja maantieteellisten merkintöjen suojaa käsittelevä viinikauppaa koskeva sopimus tulee voimaan, tai korkeintaan 31 päivään joulukuuta 2003.

Komissio ehdottaa, että kyseinen lupa säilytetään ennallaan, kunnes yhteisön ja Yhdysvaltojen välillä viinikaupasta tehtävää sopimusta varten käytävät neuvottelut saadaan päätökseen, tai korkeintaan 31 päivään joulukuuta 2004 asti.

Tällä ehdotuksella ei ole vaikutusta yhteisön talousarvioon.

Ehdotus NEUVOSTON ASETUS muilla kuin asetuksessa (EY) N:o 1493/1999 säädetyillä viininvalmistusmenetelmillä mahdollisesti käsiteltyjen tiettyjen tuontiviinien sellaisenaan nautittavaksi tarjoamisen ja toimittamisen sallimisesta annetun asetuksen (EY) N:o 1037/2001 muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 [1] ja erityisesti sen 45 artiklan 2 kohdan,

[1] EYVL L 179, 14.7.1999, s. 1. Asetus sellaisena kuin se on viimeksi muutettuna komission asetuksella (EY) N:o 1795/2003 (EUVL 262, 14.10.2003, s. 13).

ottaa huomioon komission ehdotuksen,

sekä katsoo seuraavaa:

(1) Poiketen siitä, mitä asetuksen (EY) N:o 1493/1999 45 artiklan 1 kohdassa säädetään, neuvoston asetuksessa (EY) N:o 1037/2001 [2] säädetään, että yhteisöön voidaan tuoda yhdysvaltalaisia viinejä, joiden valmistuksessa on käytetty viininvalmistusmenetelmä, josta ei säädetä yhteisön lainsäädännössä. Asetuksen (EY) N:o 1037/2001 liitteessä olevan 1 kohdan b alakohdassa tarkoitettuja viininvalmistusmenetelmiä koskevan luvan voimassaolo lakkaa 31 päivänä joulukuuta 2003.

[2] EYVL L 145, 31.5.2001, s. 12.

(2) Koska Amerikan yhdysvaltojen kanssa käytäviä kahdenvälisiä neuvotteluja ei saada päätökseen vuoden loppuun mennessä, olisi sallittava asetuksen (EY) N:o 1037/2001 liitteessä olevan 1 kohdan b alakohdassa tarkoitettujen Yhdysvaltojen viininvalmistusmenetelmien käytön jatkaminen siihen asti, kun kyseisistä neuvotteluista johtuva sopimus tulee voimaan, tai korkeintaan 31 päivään joulukuuta 2004.

(3) Sen vuoksi asetus (EY) N:o 1037/2001 olisi muutettava,

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 1037/2001 1 artiklan 1 kohdan toisessa alakohdassa ilmaisu "31 päivään joulukuuta 2003" ilmaisulla "31 päivään joulukuuta 2004".

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä [...] päivänä [...]kuuta

Neuvoston puolesta

Puheenjohtaja

>TAULUKON PAIKKA>